Public procurement notice: Contract Award Notice
Published: 2020-06-29
Buyer: Κοινωνία της Πληροφορίας Α.Ε. (Κ.τ.Π. Α.Ε.)
Country: GR
Contract type: Supplies
Procedure: Open procedure
CPV classification: 38126000 | 48000000 | 72000000 | 72222300: Information technology services | 72262000: Software development services
Award criteria: The most economic tender

Technical requirements: Αντικείμενο της σύμβασης είναι η δημιουργία μιας τεχνολογικής πλατφόρμας και υποδομής, για την υποστήριξη του εκσυγχρονισμού του γεωργικού τομέα, η οποία θα αντιμετωπίζει τα προβλήματα της υφιστάμενης κατάστασης και θα επιτρέπει την παροχή εξατομικευμένων περιβαλλοντικών δεδομένων, και ενημερώσεων για τα αγροτεμάχια ανοικτών καλλιεργειών, με αξιοποίηση σύγχρονης τεχνολογίας πληροφορικής και επικοινωνιών. Ουσιαστικά, η πλατφόρμα αυτή θα αποτελεί τον κεντρικό πυλώνα, για την εφαρμογή πολιτικών ψηφιακού μετασχηματισμού σε ελληνικό και ευρωπαϊκό επίπεδο, όπως αναλυτικά περιγράφεται στην παρ. 3 του Παραρτήματος Ι της διακήρυξης.
Τα σχετικά αιτήματα παροχής διευκρινίσεων υποβάλλονται ηλεκτρονικά, έως την 4.3.2019 και απαντώνται, αντίστοιχα, στον δικτυακό τόπο του διαγωνισμού, μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ., σύμφωνα με την παρ. 2.1.3) της διακήρυξης.
Οι οικονομικοί φορείς μπορούν όσον αφορά στα κριτήρια της οικονομικής και χρηματοοικονομικής επάρκειας (της παραγράφου 2.2.5 «Οικονομική και χρηματοοικονομική επάρκεια»), και τα σχετικά με την τεχνική και επαγγελματική ικανότητα (της παραγράφου 2.2.6 «Τεχνική και επαγγελματική ικανότητα»), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτήν, αποδεικνύουν ότι θα έχουν στη διάθεσή τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.
Ειδικά όσον αφορά στα κριτήρια επαγγελματικής ικανότητας, που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του Ν. 4412/2016 ή με την σχετική επαγγελματική εμπειρία, οι οικονομικοί φορείς μπορούν να στηρίζονται στις ικανότητες άλλων φορέων, μόνο εάν οι τελευταίοι θα εκτελέσουν τις εργασίες ή τις υπηρεσίες, για τις οποίες απαιτούνται οι συγκεκριμένες ικανότητες.
Όταν οι οικονομικοί φορείς στηρίζονται στις ικανότητες άλλων φορέων, όσον αφορά στα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται, είναι από κοινού υπεύθυνοι για την εκτέλεση της σύμβασης.
Υπό τους ίδιους όρους, οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.
Το τμήμα του έργου που δύναται να ανατεθεί σε υπεργολάβους ή εξωτερικούς συνεργάτες, δεν μπορεί να υπερβαίνει συνολικά το 20 % του συνολικού προϋπολογισμού του έργου, χωρίς ΦΠΑ. Ως τμήμα του έργου, νοείται ενδεικτικά η απασχόληση στελεχών ως μέλη της ομάδας έργου σε εργασίες του έργου, καθώς και η προμήθεια εξοπλισμού, λογισμικού και υπηρεσιών, σύμφωνα με την παρ. 2.2.8 της διακήρυξης.
Προδικαστικές προσφυγές κατά πράξεων ή παραλείψεων της αναθέτουσας αρχής, ασκούνται ενώπιον της Αρχής Εξέτασης Προδικαστικών Προσφυγών, σύμφωνα με τα ειδικότερα αναφερόμενα στην παρ. 3.4) της διακήρυξης